b'\n_START_ARTICLE_\nAmerican Society for the Prevention of Cruelty to Animals\n_START_PARAGRAPH_\nAmerican Society for the Prevention of Cruelty to Animals (ofte kaldet ASPCA) er en non-profit organisation som er dedikeret til at forhindre dyremishandling. Den blev grundlagt af Henry Bergh 10. april 1866. Det er USA\'s \xc3\xa6ldste hj\xc3\xa6lpeorganisation. Deres mission er "at yde effektive m\xc3\xa5der at forhindre dyremishandling over hele USA p\xc3\xa5"._NEWLINE_ASPCA er meget aktive ved at lobbye for human lovgivning, med regionale og f\xc3\xb8derale lobbyister som d\xc3\xa6kker alle 50 amerikanske delstater. ASPCA er i kontakt med f\xc3\xb8derale og delstatslige lovgivere for at f\xc3\xa5 dem til at overveje dyrevenlige lovforslag. ASPCA laver ogs\xc3\xa5 udkast til humane lovgivningsinitiativer og forslag, som lovgivere kan tage op til diskussion ved deres sessioner._NEWLINE_Mange lokale organisationer bruger udtrykket SPCA, men de har ikke noget med ASPCA at g\xc3\xb8re, da ASPCA ligger i New York og d\xc3\xa6kker hele landet._NEWLINE_ASPCA fejrede sin 140. f\xc3\xb8dselsdag 10. april 2006. Organisationens formand er i \xc3\xb8jeblikket Ed Sayres.'